cyanic-selkie/wikianc huggingface dataset:
Planeetta
Aurinkokunnan planeetat
Paljain silmin Maan pinnalta voidaan havaita Merkurius, Venus, Mars, Jupiter ja Saturnus. Kaikki nämä kohteet onkin tunnettu jo vuosituhansien ajan. Kiikarilla voidaan havaita myös Uranus ja Neptunus.
Planeettojen paikat tähtitaivaalla muuttuvat jatkuvasti, koska ne kiertävät Aurinkoa toisin kuin tähdet. Planeettojen liikkeet tähtien suhteen ovat melko mutkikkaita, koska Maakin liikkuu Auringon ympäri.
Aurinkokunnan ulkopuoliset planeetat
Auringon lisäksi monilla muillakin tähdillä on planeettoja. Aurinkokunnan ulkopuolelta löydettyjä planeettoja kutsutaan eksoplaneetoiksi. Ensimmäinen varmistettu eksoplaneetta löydettiin vuonna 1992, ja 29. maaliskuuta 2019 löydettyjen eksoplaneettojen määrä oli jo 4 023.
Eksoplaneetalla ei ole yleisesti hyväksyttyä määritelmää, joten arviot planeetoiksi laskettavien aurinkokunnan ulkopuolisten kappaleiden määristä vaihtelevat. Vuonna 2012 julkaistun tutkimuksen mukaan Linnunradassa sijaitsevilla tähdillä on kiertolaisinaan keskimäärin 1,6 planeettaa.
Lisäksi Linnunradassa saattaa olla jopa 100 000 kertaa enemmän tähtienvälisiä planeettoja kuin galaksissa on pääsarjan tähtiä.
Synty
Planeettakunnat syntyvät, kun vastasyntynyttä tähteä ympäröivän protoplanetaarisen kiekon kiinteät ainehiukkaset kerääntyvät yhteen suuremmiksi kappaleiksi. Kiekon sisäosissa syntyy kiinteitä maapallon tai supermaapallon kaltaisia planeettoja, ja kiekon ulko-osissa syntyy jättiläisplaneettoja, jotka koostuvat suureksi osaksi jäästä ja kaasusta.
Kilometrien tai satojen kilometrien kokoiseksi kasvanut planeetan aihio eli planetesimaali vetää vetovoimallaan puoleensa muita kappaleita ja kasvaa vähä vähältä. Joissakin törmäyksissä palasia sinkoaa toisiin kappaleisiin, tähteen tai ulos planeettakunnasta. Kun planetesimaali on halkaisijaltaan yli 20 kilometriä, se sulaa ja differentioituu, eli sen aineet asettuvat niin, että raskaimmat vajoavat alas ja keveimmät nousevat ylös. Yli kymmenen maapallon massan suuruiseksi jättiläisplaneetaksi kasvaneet planeetat alkavat kerätä ympärilleen nopeasti paljon kaasua ja kasvavat nopeasti. Marsin kokoiset planeetat ovat valmiita ja kasvaneet lopulliseen kokoonsa noin kymmenen miljoonan vuoden kuluessa tähden syntymästä, maapallon kaltaiset planeetat 100–200 miljoonan vuoden kuluttua. Kuiden syntyminen planeettojen ympärille tapahtuu samalla tavalla kuin planeettojenkin synty tähden ympärille, eli kiekon tiivistymisellä.
Planeetta voi vaeltaa protoplanetaarisessa kiekossa syntymäpaikaltaan sisäänpäin pitkän matkan, ennen kuin sen etäisyys tähdestä vakiintuu.
Elämä
Syntyvaiheensa jälkeen planeetan törmäykset muihin kappaleisiin harvenevat hiljalleen. Planeetta lämpenee, kun keskustähden säteily kirkastuu. Planeetan pyörimisliike hidastuu vähitellen. Joillakin planeetoilla syntyvät elämän mahdollistavat olosuhteet.
Kuolema
Monet nuoret planeetat sinkoutuvat keskustähteen tai ulos planeettakunnasta jo sen syntyvaiheissa. Jotkin tuhoutuvat törmäyksissä toisiin planeettoihin. Keskustähden elinkaaren lähestyessä loppuaan sen planeetat kokevat viimeisen katastrofin. Supernovana räjähtäneen tähden planeetat yleensä tuhoutuvat. Laajentuvan tähden lähimmät planeetat joutuvat tähden korventamiksi tai kokonaan nielaisemiksi. Osa planeetoista sinkoutuu avaruuteen. Lopulta kaikki jäljelle jääneet planeetat jäähtyvät tähden himmennyttyä.
Helsingin maalaiskunnan historia 1865-1945
Helsingin maalaiskunnan historia 1865-1945: kunnallishallinnon uudistuksesta suureen alueluovutukseen : Vantaan kaupungin juuret on Aulikki Litzenin, Jukka Vuoren ja Vantaan kaupungin yhteistyönä valmistunut, vuonna 1997 julkaistu Vantaan kaupungin historian kuusiosoiseen teossarjaan kuuluva tietokirja.
Kari Weckström
Kari Weckström (s. 3. joulukuuta 1954 Helsinki) on suomalainen jääkiekkovalmentaja ja entinen puolustaja. Hän pelasi pääsarjauransa Saimaan Pallossa, jossa Weckström pelasi SM-liigaa yhteensä 174 runkosarjaottelua tehopistein 10+28=38 ja kaksi playoff-ottelua tehden yhden syöttöpisteen sekä keräten yhteensä 174 jäähyminuuttia. Weckström toimi kaudella 1983–1984 joukkueen kapteenina. Hän pelasi valtaosan urastaan myös alemmissa sarjoissa. Weckström toimi pelaajauransa jälkeen Imatran Ketterän päävalmentajana I-divisioonassa vuosina 1988–1990 ja Suomi-sarjassa vuosina 2007–2010. Suurimmaksi osan valmennusurastaan hän on toiminut kuitenkin Saimaan Pallon juniorivalmentajana.
Kent Hovind
Kent E. Hovind  (s. 15. tammikuuta 1953, Yhdysvallat), lempinimeltään "Dr. Dino", on yhdysvaltalainen evankelista, kirjailija, tubettaja ja nuoren Maan kreationisti.
Kari Weckström
Seuraura
Weckström aloitti jääkiekkoilun Helsingin Jääkiekkoklubissa vuonna 1963. Hän pelasi juniorina sittemmin myös Helsingin Ponnistuksessa ja Helsingin IFK:ssa. Ensimmäiset miesten pelinsä Weckström pelasi Pitäjänmäen Tarmon I-divisioonajoukkueessa kaudella 1975–1976. Kaudella 1976–1977 hän oli tehoilla 24+20=44 joukkueen paras maalintekijä ja toiseksi paras pistemies Heikki Kojolan jälkeen.
Kent Hovind
Hovind johtaa toista perustamaansa dinosaurus-teemapuistoa ja "Creation Science Evangelism" -järjestöä, joka välittää Raamatun luomiskertomuksen sekä vedenpaisumuksen pohjalta käsityksiä lajien alkuperästä, kehityksestä, Maan ja maailmankaikkeudesta synnystä. Hovind on katsonut, että ihmiset ja dinosaurukset elivät samanaikaisesti.
Kari Weckström
Seuraura
Kaudeksi 1977–1978 Weckström siirtyi Saimaan Palloon. Joukkue nousi kauden 1979–1980 päätteeksi I-divisioonasta SM-liigaan. Hänen ensimmäinen SM-liigakautensa 1980–1981 toi 35 runkosarjaottelussa tehot 1+7=8. Kaudella 1983–1984 Weckström toimi SaiPan kapteenina. Viiden siellä pelatun SM-liigakauden jälkeen hän siirtyi kaudeksi 1985–1986 I-divisioonajoukkue Karhu-Kissoihin. Kaksi seuraavaa kautta Weckström pelasi samaa sarjaa Imatran Ketterässä, jossa hän lopetti aktiiviuransa kevääseen 1988.
Kent Hovind
Vuonna 2013 Hovind perusti youtube-kanavan, jolla oli 28. kesäkuuta 2019 mennessä 137 000 tilaajaa ja sen videoilla 15,8 milj. näyttökertaa. Hovind kertoo kanavansa tarkoitukseksi "voittaa sinut pelastavaan tietoon meidän herrastamme Jeesuksesta Kristuksesta, vahvistaa uskoasi erehtymättömään Jumalan sanaan, motivoida jokaista palvelemaan Jeesusta Kristusta elämällään, paljastaa valheet joita käytetään 'todisteina' tyhmään evoluutiouskontoon, vastata Raamattuun liittyviin kysymyksiin, auttaa kristittyjä valmistautumaan Raamatun kertomiin lopunajan tapahtumiin". Kanavalla Hovind vastailee ihmisten kysymyksiin, kommentteihin ja väittämiin. Kanava on saanut muut tubettajat tekemään omia videoitaan, joissa muun muassa kritisoiden Hovindin väittämiä.
Kari Weckström
Seuraura
Weckström on sittemmin palannut kaukaloihin mm. Lappeen Riennon paidassa II-divisioonassa, jossa hän pelasi vuosina 1995–1997. Hän on pelannut myös Kemi-Saimaan seniorisarjaa Keltun Pojissa.
Kent Hovind
Hovind opetti viidentoista vuoden ajan collegen matematiikkaa ja luonnontieteitä. Tänä aikana hän suoritti kristillisen opettajan maisterin tutkinnon (master's degree in christian education). Hovind kirjoitti väitöskirjan, jonka aiheena oli luomiskertomus vastaan evoluutioteoria. Hovind julisti evoluutioteorian vaaralliseksi uskonnolliseksi maailmankatsomukseksi ja esitti, ettei Raamattu esimerkiksi luomiskertomuksen osalta ole ristiriidassa tieteellisen maailmankuvan kanssa. .
Kari Weckström
Maajoukkueura
Weckström pelasi kaikkien aikojen ensimmäisissä alle 20-vuotiaiden MM-kilpailuissa vuonna 1974, jolloin hän voitti hopeaa. Turnaus oli kuitenkin epävirallinen, sillä se pelattiin ensimmäisen kerran IIHF:n alaisena vuonna 1977.
Kent Hovind
Hovind on tullut tunnetuksi kehitysopin kannattajille kohdistamastaan haasteesta, jossa hän tarjoaa 250 000 Yhdysvaltain dollaria kenelle tahansa, joka voi ”todistaa evoluution ainoaksi mahdolliseksi tavaksi, joka selittää kaikkeuden ja elämän synnyn”. Hovind on esittänyt myös paljon kiistanalaisia salaliittoteorioiksi luokiteltuja näkemyksiä hallituksesta ja tiedemaailmasta.
Kari Weckström
Valmentajaura
Weckström aloitti valmennusuransa jo heti pelaajauransa päätyttyä kaudella Imatran Ketterän I-divisioonajoukkueen päävalmentajana kaudella 1988–1989, kun hänen edeltäjänsä Gary Prior kysyi Weckströmiä tehtävään. Joukkueen ensimmäinen kausi päättyi runkosarjan seitsemänteen sijaan. Kausi 1989–1990 päättyi kymmenenteen sijaan. Vuosina 1990–2007 Weckström toimi Saimaan Pallon juniorivalmentajana. Hän toimi tuona aikana myös Pohjola-leirillä Kymi-Saimaan aluejoukkueiden valmentajana 1986- ja 1987-ikäluokissa.
Kaudeksi 2007–2008 Weckström palasi valmentamaan Ketterän miesten joukkuetta Suomi-sarjaan. Kauden 2008–2009 päätteeksi joukkue voitti sarjan mestaruuden ja eteni Mestiksen karsintoihin, mutta Ketterä jäi kuitenkin ilman sarjanousua. Vuonna 2010 Weckström palasi jälleen SaiPan juniorivalmentajaksi.
Muuta
Weckströmin poika Antti pelasi omalla urallaan puolustajana 97 SM-liigaottelua SaiPassa.
Kent Hovind
Elämä
Evankelista Kent Hovindista tuli kristitty kuudentoista vuoden iässä jolloin hän halusi välittömästi ryhtyä palvelemaan Jeesusta. Hovind on toiminut pyhäkouluopettajana, kirkkobussin kuljettajana ja innokkaana evankeliumin julistajana. Hänen lukioaikainen kiinnostuksensa matematiikkaan ja luonnontieteisiin johti hänet opiskelemaan tieteitä.
Vuonna 1974 Hovind suoritti uskonnollisessa koulutuksessa akkreditoimattomassa Midwestern Baptist Collegessa kandidaatin tutkinnon, jonka hän täydensi kirjekurssilla akkreditoimattomassa Patriot Bible Universityssa maisterin tutkinnoksi vuonna 1988 ja tohtorin tutkinnoksi vuonna 1991.
Vuonna 2007 Hovind tuomittiin kymmeneksi vuodeksi vankeuteen verorikoksista, liittovaltion agenttien toiminnan haittaamisesta ja useista muista rikoksista.
Vuoden 2021 syyskuussa Hovind tuomittiin uudestaan. Tällä kertaa Hovind oli syytettynä perheväkivallasta, jonka uhrina oli ollut Kentin etääntynyt vaimo Cindi Hovind.
Hovindin 250 000 dollarin haaste
Vuonna 2005 Hovind korotti summan miljoonaan Yhdysvaltain dollariin joulunpyhiksi. Hovindia ei otettu kovin vakavasti.
Hovind on sanonut että juristit voisivat päättää ovatko hänen haasteensa ehdot täyttyneet, mutta on kieltäytynyt nimeämästä ketään juristia. Toisaalta tällä ei ole merkitystä, koska Kisby osoitti että Hovindin argumentin looginen muoto tekee Hovindin haasteesta loogisesti epäpätevän: haasteen läpäisy vaatisi lopulta kaikkeuden todistamisen olemattomaksi. .
Hovind on myös tehnyt haasteestaan muutenkin mielenkiintoisen, sillä hän on kiistänyt kaiken fossiilitodisteiden mahdollisuudenkin. Hovindin mukaan kaikki mitä voimme tietää fossiloituneesta eliöstä on se, että se on olemassa, joten emme voi tietää onko sillä ollut jälkeläisiä.
Myös kreationistiset tahot ovat arvostelleet Hovindin toimia. Esimerkiksi vaikutusvaltainen australialainen nuori Maa -julkaisujen tuottaja Answers in Genesis on moittinut Hovindia ja tämän haastetta.
Salaliittoväitteet
Hovind on rakentanut paljon erilaisia salaliittoteorioita koskien tiedemaailmaa, uskontoja ja hallitusta. Hovind esittää että King James Bible on Jumalan ehdotonta sanaa, joka täytyy ottaa kirjaimellisesti. Koska näin on, tiede tulee ennemmin tai myöhemmin hyväksymään juuri kyseisen raamatunkäännöksen. Hovind on paljastanut tämän olevan tiedetty totuus a priori. Hovind on niin ikään esittänyt, että biologian oppikirjat valehtelevat ja vaatii evoluution poistamista kirjoista.
Hovind on myös esittänyt, että HIV, malaria, rappeutumissairaudet, Parkinsonin tauti, tyypin I diabetes, ja Alzheimerin tauti ovat monien muiden sairauksien ohessa biologisen sodankäynnin tutkimuksen tuottamia vitsauksia. Hovind on esittänyt epäilyjä myös Yhdysvaltain hallituksen syöpähoidoista.
Hovindilla on lukuisia salaliittoteorioita Syyskuun 11. päivän iskuista 2001. Hän on esittänyt myös että UFOt ovat Saatanan ilmentymiä, ja että Yhdysvaltain hallitus hallitsee niitä.
Hovindin kirja "Unmasking the False Religion of Evolution" sisältää lisäksi antisemitismiä ja kommunismivihaa. Hän esittää myös että evoluutioteorian opetus koulussa on Saatanan salaliiton seurausta ja että kaikki ihmiset, jotka yhdessä päätyvät johtopäätökseen evoluutiosta totena, toimivat Saatanan alaisina.
Kritiikki
Vuonna 2006 Hovind pidätettiin ja haastettiin oikeuteen 58 eri rikoksesta, muun muassa veronkierrosta, perättömien rikossyytösten esittämisestä sekä julkisen vallan edustajien uhkailusta. Hovind esitti vastalauseensa, kun tuomari takavarikoi hänen passinsa sekä aseita, joiden Hovind väitti kuuluvan kirkolle. Hovind tuomittiin syylliseksi, ja häntä odottaa mahdollisesti maksimirangaistus 288 vuotta vankeutta. Myös hänen vaimonsa Jo Hovind todettiin syylliseksi. Hänen pisin mahdollinen rangaistuksensa olisi ollut 225 vuotta vankeutta. Kent Hovindin lopulliseksi tuomioksi tuli 10 vuotta vankeutta, 3 vuotta yhdyskuntapalvelua ja sakkoja.
Hovindin puolustusasianajaja yritti vedota siihen etteivät Yhdysvaltojen veroviranomaiset tiedottaneet Hovindia verojen maksamatta jättämisestä. Lisäksi Hovind uskoo että hän ja dinopuiston sekä Creation Science Evangelism -järjestön henkilökunta tekevät työtä Jumalalla ja näin ollen heidän ei tarvitse maksaa veroja maalliselle valtiolle.
Arvostelijat ovat väittäneet että Patriot Bible University on ”diplomimylly”, jolla on matalat läpäisyvaatimukset ja joka ei täytä yleistä koulutusstandardia. Koulu muun muassa mahdollistaa kandidaatin tutkinnon kuukausissa, 25 Yhdysvaltain dollarin kuukausihintaan. Vaikka Hovind vuosien ajan sanoi olevansa lukio-opettajana kristillisessä koulussa, hänellä ei kuitenkaan ole ollut opettajan pätevyyttä.
Hovindin väitöskirjaa ei myöskään julkistettu Patriot Bible Universityn toimesta, vaan sen julkaisi WikiLeaks-sivusto joulukuussa 2009. Alkuperäisen kopion haltuunsa saanut National Center for Science Education-yhdistyksen edustaja Karen Bartelt oli todennut, ettei Hovindin väitöskirja tarjoa mitään hyödyllistä tieteelliselle ajattelulle, paitsi ehkä varoittavan esimerkin siitä, miten väitöskirjaa ei kuuluisi tehdä. Hovindin tekstissä ilmenee lukuisia kirjoitusvirheitä, sekä tietämättömyyttä historiasta, filosofiasta, tieteestä ja uskonnoista. Hovind muun muassa väittää kirjassaan Sokrateen, Platonin ja Aristoteleen olleen panteisteja, että käärme kertoi Aatamille ja Eevalle evoluutiosta Eedenin puutarhassa, ja että Hindulaisuus, Zarathustralaisuus, Buddhalaisuus, taolaisuus ja Konfutselaisuus ovat ovat salaisesti kiinan kommunismia tukevia ateistisia evoluutiokultteja.
Barbara Forrest on väittänyt, että Hovindin tieteellisen koulutuksen puute tekee mahdottomaksi hyväksyä tätä ammattilaistasolle. Kun Hovindilta on kysytty tämän koulutuksesta ja etenkin tämän koulutuksen laadusta, on Hovind sanonut että väitteet ovat ad hominem -hyökkäyksiä, jotka kertovat siitä että ihmiset eivät osaa vastata hänen evoluutiokritiikkiinsä ja itse asiassa osoittavat täten että Hovind on oikeassa evoluutiokritiikissään. Patriot Bible University on yhtynyt tähän näkemykseen.
Hovindin dinosaurus-teemapuisto
pienoiskuva|Kuva ensimmäisestä dinosauruspuistosta vuonna 2008 Vuonna 2001 Hovind perusti Nuoren maan luomisoppia edustavan teemapuiston Dinosaur Adventure Landin Floridan Pensacolaan. Puiston teemana on esittää että ihmiset ja dinosaurukset olivat olemassa samanaikaisesti menneisyydessä, noin 4000-6000 vuotta sitten.
Dinosauruspuistossa esitettiin faktana myös se, että muutamia pieniä dinosauruksia oli yhä elossa. .
Vuonna 2004 Committee for the Scientific Investigation of Claims of the Paranormal (CSICOP) -järjestö vieraili Hovindin teemapuistossa ja väitti, että se tarkoituksellisesti harhaanjohtaa vierailijoita.
Hovind on kieltäytynyt maksamasta veroja puistonsa tuottamista tuloista, koska hän kokee työskentelevänsä Jumalan alaisena eikä siksi koe olevansa verotusvelvollinen IRS:lle. Kun dinosauruspuiston www-sivut osoittivat vuonna 2006, että vierailijoita oli paljon, Hovindin toiminta katsottiin veronkierroksi. . Tämän seurauksena hänet haastettiin oikeuteen ja tuomittiin 10 vuodeksi vankeuteen. Kuullessaan tuomiosta Hovind tarjosi vaihtoehdoksi sitä, että lukuisat vapaaehtoiset voisivat maksaa IRS:lle rahaa, jotta hän voisi jatkaa saarnaamistyötään vapaana.
Hovind on esittänyt, että Grand Canyon on syntynyt viikoissa samoin kun kaksi suurta järveä Grand Lake ja Hopi Lake tulvivat. Edelleen Hovind laskee perimän sisältämän informaatiomäärän suoraan kromosomien määrästä.
Pyraminx
thumb|Ratkaistu Pyraminx Pyraminx (joskus virheellisesti myös Rubikin pyramidi tai Pyramix) on Uwe Mèffertin kehittämä, vuonna 1981 markkinoille tullut pulmapeli. Pyraminx muistuttaa hiukan Rubikin kuutiota. Pyraminx on muodoltaan tetraedri, toisin kuin pääosin kuution ja pallon muotoiset Rubikin pulmapelit. Pyraminx on myös huomattavasti helpompi ratkaista kuin Rubikin kuutio. Pyraminx on yli 90 miljoonan kappaleen myynnillään maailman toiseksi myydyin pulmapeli heti Rubikin kuution jälkeen.
Rubikin kuution tapaan myös Pyraminxin nopeusratkaisusta kilpaillaan. Pyraminxin maailmanennätys on 0,91 sekuntia, jonka teki Dominik Górny kesäkuussa 2018. Suomen ennätystä pitää hallussaan Kim Jokinen tuloksella 1,82 sekuntia.
Ratkaisu
thumb|Sekoitettu Pyraminx Pyraminxissa on Rubikin kuution tapaan tarkoituksena saada sivuja kääntelemällä jokaiselle sivulle vain yhden värisiä tarroja. Pyraminx on varsin haastava ratkaista, joskaan ei aivan yhtä vaikea kuin Rubikin kuutio. Pyraminx voi olla 933 120 eri asennossa, mutta on aina ratkaistavissa korkeintaan yhdellätoista siirrolla (kumpaankaan lukuun ei sisälly kärkipalojen kääntämistä paikoilleen, sillä niiden kääntäminen oikeaan asentoon on riippumaton muista paloista ja jokainen niistä on siis aina käännettävissä oikein korkeintaan yhdellä siirrolla). Alla olevassa taulukossa on asentojen (p) ja ratkaisuun tarvittavien siirtojen (n) määrät.
Kesä Espalla
Kesä Espalla on suomalaisen Keba-yhtyeen kokoelma-albumi vuodelta 1998. Levy on osa 20 suosikkia -kokoelmalevysarjaa.
Käsipallon naisten maailmanmestaruuskilpailut 2013
Vuoden 2013 naisten käsipallon maailmanmestaruuskilpailut järjestettiin Serbiassa 6.–22. joulukuuta. Kisakaupunkeina toimivat Belgrad, Zrenjanin, Niš ja Novi Sad. Kisoihin osallistui 24 maata. Mestaruuden voitti Brasilia, josta näin tuli ensimmäinen amerikkalainen käsipallon maailmanmestari molemmat sukupuolet mukaan lukien. Hopeaa saavutti Serbia ja pronssille sijoittui Tanska. Loppuottelussa oli paikalla 19 467 katsojaa.
Lohkojako
Lohko A
Lohko B
Lohko D
Tehollisarvo
Tehollisarvo tarkoittaa sähkötekniikassa sähköisen suureen, kuten vaihtojännitteen tai vaihtovirran neliöllistä keskiarvoa. Vaihtojännite syöttää kuormaan saman tehon kuin sen tehollisarvon suuruinen tasajännite. Tehollisarvo voidaan määritellä mille tahansa jaksolliselle aaltomuodolle, ja myös stationaariselle signaalille kuten kohinalle.
Sinimuotoisen vaihtojännitteen tai -virran tehollinen arvo voidaan laskea kun tiedetään sen huippuarvo \widehat{u} tai \widehat{i}. Tehollinen jännite on tällöin ja tehollinen virta on
Suomen kotitalouksissa käytetään 230 voltin verkkojännitettä. Ilmoitettu arvo 230 V on keskimääräinen tehollinen vaihejännite eli jännite vaihe- ja nollajohtimen välillä. Verkkojännite on sinimuotoista, eli sen huippuarvo on. Jännitteen hetkellisarvo siis vaihtelee ääriarvojen −325 V…+325 V välillä, mutta verkkojännitteeseen kytketty hehkulamppu palaa yhtä kirkkaasti kuin 230 voltin tasajännitteeseen kytkettynä.
Skanssi-Uittamo
Skanssi-Uittamo on Turun kaupungin suuralue. Alueen väkiluku oli 23 331 vuonna 2014. Suuraluetta rajoittavat pohjoisessa Keskustan suuralue, lännessä Pitkäsalmi, idässä moottoritie ja etelässä Kaarinan raja.
Skanssi-Uittamoon kuuluvat seuraavat kaupunginosat:
Ispoinen, Katariina, Koivula ja Puistomäki ovat pientalovaltaisia alueita. Vasaramäessä on sekä pien- että kerrostaloja; muut kaupunginosat ovat kerrostalovaltaisia. Skanssissa on vuonna 2009 valmistunut kauppakeskus Skanssi. Alueelle on myös tulossa asuntoja.
Numidia (provinssi)
Numidia, alussa Africa nova (”Uusi Africa”, ), oli Rooman valtakunnan provinssi, joka sijaitsi Pohjois-Afrikassa nykyisen Algerian alueella.
Maantiede
Numidian provinssi käsitti vanhan Numidian alueen Pohjois-Afrikan rannikolla nykyisen Koillis-Algerian alueella. Sen itäpuolella sijaitsi alun perin African provinssi. Myöhemmin sen itäpuolella sijaitsi Africa proconsulariksen provinssi ja länsipuolella Mauretania Caesariensiksen provinssi. Pohjoisessa Numidia rajautui Välimereen.
Kaupunkeja
Numidian roomalaisaikaisia kaupunkeja olivat muun muassa:
Historia
Numidian alue oli aiemmin oma kuningaskuntansa. Roomaan se liitettiin Julius Caesarin vallattua sen Thapsuksen taistelun myötä vuonna 46 eaa. Numidian provinssi perustettiin vuonna 46/45 eaa., tuolloin nimellä Africa nova (”Uusi Africa”). Samalla aiemman, viereisen African provinssin nimeksi tuli Africa vetus (”Vanha Africa”). Provinssit yhdistettiin Augustuksen aikana noin vuonna 27 eaa. uudeksi provinssiksi nimeltä Africa proconsularis.
Näin tärkeimmät provinsseissa tapahtuneet muutokset alueella olivat:
Server Message Block
SMB on IBM:n ja Microsoftin kehittämä hajautettu levyjärjestelmä.
Tunnettu myös nimellä CIFS.
Järjestelmä mahdollistaa yli 2 GB tiedostojen tuen ja Unicode-tiedostonimet.
Protokollasta on avoimen lähdekoodin toteutus nimellä Samba Unix-kaltaisille käyttöjärjestelmille.
Romain Feillu
Romain Feillu (s. 16. huhtikuuta 1984 Châteaudun, Ranska) on ranskalainen maantiepyöräilijä, joka kilpaili ammattilaisena 2006–2019. .
Feillu aloitti ammattilaisuransa harjoittelijana Agritubel-joukkueessa vuonna 2005. Hän saavutti Gerald Ciolekin jälkeen hopeaa alle 23-vuotiaiden maantieajon MM-kilpailussa 2006. Vuonna 2007 Feillu voitti Britannian ympäriajon kokonaiskilpailun sekä Pariisi–Bourges-ajon. Vuoden 2008 Ranskan ympäriajossa hän sijoittui kolmannella etapilla kolmanneksi kuuluttuaan neljän ajajan kärkiryhmään. Tämän seurauksena hän sai kokonaiskilpailun johtajan maillot jaune -paidan haltuunsa päivän ajaksi.
Feillu voitti Grand Prix de Fourmies -kilpailun 2009 ja 2010. Hän siirtyi Vacansoleil-talliin 2010 ja Bretagne - Sèche Environnementiin 2014. Viimeisillä ammattilaiskausillaan 2016–2019 hän edusti HP BTP - Auber93 / St. Michel - Auber93 -joukkuetta. Myös hänen nuorempi veljensä Brice Feillu on ollut ammattipyöräilijä.
San Theodoros
San Theodoros on belgialaisen sarjakuvataiteilijan Hergén piirtämissä ja käsikirjoittamissa Tintti-sarjakuvissa esiintyvä kuvitteellinen valtio. Maa esitetään satiirisena parodiana tyypillisestä Latinalaisen Amerikan banaanitasavallasta: ulkovallat sekaantuvat maan sisäisiin asioihin, vallankaappaukset ovat jokapäiväisiä ja sotilaat vaihtavat jatkuvasti puolia.
San Theodoros esiintyy Tintti-albumeissa Särkynyt korva ja Tintti ja Picarot, joskin maahan myös viitataan albumeissa Seitsemän kristallipalloa ja Seikkailu Punaisella merellä.
Maantiede
San Theodorosin tasavalta sijaitsee Etelä-Amerikassa, ja maan ainoat tunnetut rajanaapurit ovat Kolumbia ja toinen Hergén keksimä fiktiivinen valtio, Nuevo Rico. Suurin osa San Theodorosin pinta-alasta on nähtävästi tiheiden sademetsien peitossa, mutta maassa on myös savanneja ja vuoristoja.
San Theodorosin halki virtaa useita jokia, kuten Särkyneessä korvassa mainitut Badurajal- ja Arumbajoet. Badurajal virtaa San Theodorosin ja Nuevo Ricon välisen rajan läheisyydessä, ja joen varrella on vähintäänkin yksi korkea vesiputous. Arumbajoki sijaitsee San Theodorosin keskiosissa, ja se virtaa maan sademetsien läpi. Särkyneessä korvassa ja Tintti ja Picaroissa nähtyihin sademetsien eläimiin kuuluvat muiden muassa anakondat, kaimaanit, piraijat ja sähköankeriaat.
Pääkaupunki
San Theodorosin pääkaupunki on Las Dopicos, jonka sijainnista on ristiriitaista tietoa: Särkyneessä korvassa se esiintyy vilkkaana satamakaupunkina, mutta tarinassa Tintti ja Picarot sen viitataan sijaitsevan sisämaassa. On kuitenkin mahdollista, että kaupunki on maantieteellisesti samankaltainen kuin Venezuelan pääkaupunki Caracas, missä rannikon esikaupunkialueen ja keskustan erottaa toisistaan pienehkö vuorijono. Sekä Särkyneessä korvassa että Tintti Picaroissa taustalla etäisesti näkyvät vuoret tukevat kyseistä teoriaa.
Keltasilmäkäpinkäinen
Keltasilmäkäpinkäinen (Coracina lineata) on käpinkäisten heimoon kuuluva varpuslintu.
San Theodoros
Pääkaupunki
Särkyneessä korvassa Las Dopicosin arkkitehtuuri koostuu lähinnä matalista ja kulmikkaista rakennuksista, ja kävelykatuja reunustavat istutetut palmupuut. Tintti ja Picaroissa Las Dopicos kuitenkin esitetään stereotyyppisenä kolmannen maailman suurkaupunkina: Las Dopicosissa on vauraita, turistien suosimia kaupunginosia, joihin on rakennettu nykyaikaista arkkitehtuuria edustavia rakennuksia; toisaalta kaupungissa on myös köyhiä, ränsistyneitä ja saastuneita slummeja, joissa partioivat hallituksen sotilaspoliisit.
Keltasilmäkäpinkäinen
Levinneisyys
Keltasilmäkäpinkäistä tavataan Australiassa, Indonesiassa, Papua-Uudessa-Guineassa ja Salomonsaarilla. Lajin kannankehitys on vakaa, ja se on luokiteltu elinvoimaiseksi.
San Theodoros
Pääkaupunki
Tintti ja Picarojen mukaan Las Dopicosissa järjestetään jokavuotiset karnevaalit, jotka tarinassa nähtyjen julisteiden mukaan pidetään 22.–24. helmikuuta.
Asevoimat
Särkyneessä korvassa San Theodorosin asevoimain kalustosta nähdään sotilaiden käytössä oleva, konekiväärillä aseistettu avoauto, jollainen jahtaa Las Dopicosista pakenevaa Tinttiä. Univormut ovat sotilailla oliivinvihreitä ja korkea-arvoisilla upseereilla tummanvihreitä. Samassa tarinassa myös mainitaan, että San Theodorosin armeijassa on 3 487 everstiä mutta vain 49 korpraalia, mikä viittaa maan diktaattorien tapaan nimittää korkeisiin asemiin henkilökohtaisia ystäviään.
Tintti ja Picaroissa sekä upseerit, sotilaat ja sotilaspoliisit ovat pukeutuneet tummanvihreisiin univormuihin, ja heille on tunnuksena Plekzy-Gladzin viikset. Samassa tarinassa maan asevoimain kalustosta nähdään panssarintorjuntatykki sekä helikopteri, joka lähetetään paikallistamaan Tintti, kapteeni Haddock ja professori Tuhatkauno.
Muuta
Tintti ja Picaroiden mukaan San Theodorosin virallinen lentoyhtiö on nimeltään SANTAERO ja valtion pankkilaitoksen nimi Banco de la Nación.
Historia
San Theodorosin alueella eli aikoinaan muinainen pazteekki-intiaaniheimo, joiden kehittynyt korkeakulttuuri rakensi Trenxcoatlin kaupunkiin mayojen tapaisia suuria pyramideja.
1930-luvun tapahtumat
Vuoden 1935 aikoihin, albumissa Särkynyt korva, San Theodorosin presidentti oli kenraali Tapioca, jonka syöksivät vallasta kenraali Alcazarin johtamat vallankumoukselliset. Hetken kuluttua Tapioca kuitenkin käynnisti oman vastavallankumouksen, jolloin kapina kukistui ja kenraali Alcazar menetti valtansa. Puoli tuntia myöhemmin Alcazarin joukot valtasivat Las Dopicosin ja Tapioca joutui jälleen pakenemaan Alcazarin joukkojen miehittämästä pääkaupungista. Kun Alcazarista oli tullut San Theodorosin valtionpäämies, hän nimitti lehtimies Tintin everstiksi ja henkilökohtaiseksi adjutantikseen, jolloin edellinen adjutantti, eversti Diaz, liittyi Alcazarin hallintoa vastustaviin salaliittolaisiin ja yritti muutamia kertoja epäonnistuneesti salamurhata Alcazarin ja Tintin.
Alcazarin valtaannousun jälkeen yhdysvaltalaisen öljy-yhtiö General American Oilin edustaja, herra Chicklet, onnistui houkuttelemaan kenraalin julistamaan sodan Nuevo Ricon tasavallalle, koska General American Oil halusi saada haltuunsa Gran Chapo -nimisen öljyrikkaan maa-alueen, joka sijaitsi osittain San Theodorosin ja osittain Nuevo Ricon puolella. Tintti kuitenkin vastusti Chickletin suunnitelmia, joten hänet lavastettiin vakoojaksi ja hänelle annettiin kuolemantuomio. Tintti kuitenkin onnistui pakenemaan vankilasta ennen teloitusta ja pakeni santheodoroslaisilta sotilailta varastamallaan autolla Nuevo Ricon puolelle. Nuevoricolaiset kuitenkin erheellisesti luulivat, että kyseessä oli San Theodorosin hyökkäys maahan, jolloin kenraali Mogadorin johtama Nuevo Rico julisti San Theodorosille sodan. Sodan aikana San Theodorosia tuki General American Oil ja Nuevo Ricoa Etelä-Amerikan englantilainen öljy-yhtiö, mutta lopulta sota päättyi San Theodorosin ja Nuevo Ricon solmimaan aselepoon, kun Gran Chapossa vieraillut tutkimusryhmä sai selville ettei Gran Chapossa ollutkaan öljyä.
1940-luvulta 1970-luvulle
Vuonna 1976, albumissa Tintti ja Picarot, kenraali Tapioca kuitenkin suoritti vallankaappauksensa ja kaatoi Alcazarin hallinnon marsalkka Plekszy-Gladzin johtaman Bordurian tukemana. Kun kenraali Tapiocasta oli tullut San Theodorosin valtionpäämies, hän perusti maahan uudenlaisen hallinnon, joka pohjautui Plekszy-Gladzin kehittämään kommunismia mukailevaan ideologiaan, viiksismiin. Viiksistisessä San Theodorosissa marsalkka Plezksy-Gladzin viiksistä muodostui Bordurian tavoin tärkeä hallinnollinen tunnus, ja kaikki maan asevoimien upseerit ja sotilaat olivat velvollisia kasvattamaan itselleen Plekszy-Gladzin ja Tapiocan kaltaiset viikset. Borduria kannatti Tapiocan hallintoa ja lähetti San Theodorosiin korkea-arvoisia sotilasalan asiantuntijoita, mukaan lukien Bordurian salaisen poliisin Zturpon päällikön Sponszin. San Theodorosin pääkaupunki Los Dopicosille annettiin uudeksi nimeksi "Tapiocapolis".
Kenraali Alcazar ryhtyi vastustamaan Tapiocan hallintoa ja perusti International Banana Companyn tukeman Picarot-sissiliikkeen, jonka tarkoituksena oli syrjäyttää Tapioca. Tapioca kuitenkin pudotti laskuvarjoilla San Theodorosin sademetsiin laatikoittain Loch Lomond -viskipulloja, minkä seurauksena Alcazarin miehet alkoholisoituivat. Näihin aikoihin eversti Sponsz kuitenkin lavasti Bianca Castafioren osalliseksi sepitteellistä "Tapiocan vastaista salaliittoa", jolloin San Theodorosin hallitus ryhtyi syyttämään Tinttiä, kapteeni Haddockia ja professori Tuhatkaunoa osallisuudesta samaiseen salaliittoon. Kun Haddock kiisti syytökset osallisuudesta salaliittoon, jolloin Tapioca kutsui hänet, Tintin ja Tuhatkaunon vierailulle San Theodorosiin "vaihtamaan näkemyksiä keskenään". San Theodorosissa Tintti ja hänen kumppaninsa kuitenkin liittyivät kenraali Alcazarin joukkoihin sekä avustivat Picaroita parantumaan alkoholismistaan ja syöksemään Tapiocan vallasta epätavallisen verettömän vallankaappauksen aikana.
Koska Alcazar oli vannonut Tintille, ettei hän saisi tappaa ketään vallankaappauksen aikana, vallasta syösty Tapioca sai lähteä maanpakoon. Vallankaappauksen jälkeen Alcazarista tuli San Theodorosin presidentti, mutta 1970-luvun jälkeen maan historiasta ei ole enää tietoa.
Tytäryhtiötalous
Tytäryhtiötalous tarkoittaa valtiota tai aluetta, jonka yritystoiminta on tytäryhtiöistä riippuvaista, ja tytäryhtiöiden omistus on ulkomailla tai alueen ulkopuolella. Tytäryhtiötaloutta voidaan pitää kielteisenä ilmiönä valtiolle, koska omistus ja pääkonttori sijaitsevat ulkomailla, ja tästä syystä pääomatulot kulkeutuvat ulkomaille ja niistä kannetaan verot ulkomailla, eivätkä pääomatulot ja niistä kannetut verot näin ollen hyödytä tytäryhtiön maata. Pääkonttorin sijainti määrittelee myös, mihin emoyhtiö sijoittaa korkean osaamisen työpaikat. Kolmas tytäryhtiötalouden riski on tytäryhtiön alasajo suhdanteiden ja kysynnän heikentyessä. Suhdannevaihtelu tuo joka tapauksessa nousu- ja laskukausia, jolloin nousukauden alussa ostettu tytäryhtiö voi olla uhanalainen laskukaudella. Suomea on varoiteltu mahdollisesta tytäryhtiötalouteen ajautumisesta. Tytäryhtiötalouteen ajautumista ja sen välttämistä on selitetty muun muassa suhtautumisella pääomasijoittamiseen.
Wangiwangi
Wangiwangi on pieni saari Indonesiassa. Se sijaitsee Sulawesin saaren itäkärjestä kaakkoon. Wangiwangi kuuluu Tukangbesin saaristoon. Saarelta on löytynyt uusi lintulaji Zosterops sp. nov..
Pannonia (provinssi)
Pannonia oli Rooman valtakunnan provinssi, joka sijaitsi Pannoniassa nykyisten Bosnia-Hertsegovinan, Itävallan, Kroatian ja Unkarin alueilla.
Wangiwangi
Saaren väkiluku oli vuoden 1994 väestönlaskennassa 34 081, pinta-ala on 156,5 km² ja korkein kohta 274 metriä mpy. Saarelle on rakenteilla lentokenttä, jonka pitäisi valmistua viimeistään keväällä 2008. Kentän toivotaan lisäävän matkailua.
Pannonia (provinssi)
Maantiede
Pannonian provinssi käsitti Pannonian eli Illyrian sisämaan puolisen alueen, siinä missä Illyrian rannikon puoleinen osa Pannonian provinssin eteläpuolella kuului noihin aikoihin Dalmatian provinssiin. Pannonian provinssin länsipuolella sijaitsivat Noricumin provinssi ja Italia, ja kaakkoispuolella alun perin Moesian provinssi ja myöhemmin Moesia superiorin provinssi.
Historia
Pannonian alue oli aiemmin osa ensin Illyricumin ja sitten Illyricum inferiuksen provinssia. Pannonian provinssi perustettiin Flaviusten aikana eli noin vuonna 69–96. Provinssi lakkautettiin Trajanuksen aikana noin vuonna 103/107, jolloin se jaettiin kahdeksi provinssiksi, jotka olivat Pannonia superior ja Pannonia inferior.
Näin tärkeimmät provinsseissa tapahtuneet muutokset alueella olivat:
Kantalahti (lahti)
Kantalahden piirteitä
Lahdella on kaksi osaa. Lahden pohjukka, joka kutsutaan Kandaluhaksi, on noin 20 kilometriä pitkä ja matala, muu osa lahdesta on syvä. Kandaluha on korkeintaan 40 metriä syvä. Muu osa lahdesta sisältää Vienanmeren syvimmän kohdan, jossa on 330 metriä syvää (myös 350 metriä). Rannikot ovat kallioisia ja rikkonaisia, minkä takia rannikoilla on runsaasti saaria.
Kandaluhan lisäksi sijaitsee lahden pohjukassa Kuolaan työntyvä 10 kilometriä pitkä vuonomainen lahti Kolvitskaja guba (Колвицкая губа). Noin 50 kilometrin päässä sijaitsee leveä lahti Porja (Порья). Rannikon rantaviiva on täällä muutenkin rikkonainen. Umban seudulla voi kartasta nähdä seitsemän syvälle sisämaahan ulottuvaa kapeaa lahtea. Karjalan puolella sijaitsee samannimiseen taajamaan ulottuva viisi kilometriä pitkä lahti Knjažaja (Княжая). Tästä kaksikymmentä kilometriä kaakkoon sijaitsee sokkeloinen lahti Startseva (Старцева). Seuraava lahti Rugozerskaja guba (Ругозерская губа) sijaitsee tästä myös parinkymmen kilometrin päässä. Lahden edessä sijaitsee saari Veliki (Великий, Suursaari) ja saarta kiertää salmet Babje More (Бабье Море) ja Velikaja Salma (Великая Салма, Suursalmi). Noin 20 kilometrin päässä tästä on vuonomainen lahti Tšupa (Чупа). Lahti on yli 30 kilometriä pitkä mutta se on samalla hyvin kapea. Sen pohjukassa sijaitsee saman niminen taajama.
Vallitsevat tuulet ja coriolis-ilmiö aiheuttavat pyöreisen merivirran, joka kiertää Vienanmeren vastapäivään. Merivirta tulee Kantalahdelle idästä seuraten Kuolan rannikoita. Osa merivirrasta käy kääntymässä Kantalahdessa aiheuttaen samalla lahdensuulle pienen pyöreän merivirran. Päävirtaus jatkaa Kantalahdelta seuraten Karjalan rannikkoa kaakkoon päin. Merivirran keskimääräinen nopeus on 30–35 senttimetriä sekunnissa. Barentsinmereltä peräin oleva vuorovesi vaikuttaa myös Kantalahdella kahdesti vuorokaudessa. Vuoroveden vaihtelu on noin 2,7 metriä ja joskus yli 3 metriä. Vuoroveden aiheuttamat virtaukset ovat suurimpia lahden pohjukassa ja rannikolla.
Lahtiin laskevat joet tuovat suolaiseen meriveteen makeaa vettä, jolloin lahtien päällysveden suolapitoisuus alenee. Talvella, kun jokien vesi on vähissä, kohoaa Kantalahdenkin suolapitoisuus, mutta kevättulvien aikana pitoisuudet laskevat. Lahden keskimääräinen suolapitoisuus on sama 27,5–28 promillea (‰), mutta keväällä se laskee 26–27 ‰. Päällysveden kerros on Kantalahdella noin 10–20 metriä paksu, jonka alla on halokliini. Siinä suolaisuus kasvaa jyrkästi ja sen alla suolaisuus lisääntyy mutta verkkaisemmin. Lahden syvännejakson pohjalla on vesi suolaisinta, mikä aiheuttaa Vienanmerelle tiheyseroihin perustuvan lähes pysyvän kerrostumisen. Pohjalla vesi vaihtuu vain Barentsinmereltä tulevista vuoroveden vaihtelusta johtuvista suolapulsseista.
Kesäisin korkeimmat päällysveden lämpötilat ovat 14–15°C. Syksyisin vedet jäähtyvät nopeasti ja lämpötilakerrostumat laukeavat täyskiertoon, joka ulottuu vain päällimmäiseen 40 metriä paksuun vesikerrokseen. Sen alapuolella sijaitsee negatiivisen lämpötilan vesikerrostumat. Syvännejakson pohjalla on alle -1,5°C pysyvä lämpötila. Kantalahden jäätymislämpötilat ovat suolaisuudesta riippuen -0,5– -0,7°C. Jäätyvä vesi vapauttaa suolaa, joka painuu lahden pohjalle. Pysyvä jääpeitto syntyy marraskuun puolivälissä. Yleensä koko lahti jäätyy ja vain lahdensuulle muodostuu ajojäätä. Koska Vienanmerestä ajautuu jäätä Barentisnmerelle, pysyy jään paksuus ulapalla ohuempana kuin lahdissa. Paksuus vaihtelee talven ankaruuden mukaan puolesta metristä yli metrin paksuuteen. Jääkenttä voi rannikoiden läheisyydessä rakoilla ja jääkenttään jää avovesipaikkoja eli polinjoja. Myös Kantalahden suulla esiintyy säännöllisesti polinjoja. Jäät lähtevät yleensä ensimmäisenä jokien suistoissa. Täysin jäätön aika voi alkaa toukokuun loppuun mennessä, mutta joskus se viipyy kesäkuun puoliväliin asti.
Saaria
Kantalahden eteläinen rannikko on saaristoinen, mutta pohjoisrannikolla on vain paikoitellen saaria. Aivan lahden pohjukassa sijaitsee saaret Oleni (Олений, ), Teljatši (Телячий), Rjaškov (Ряшков), Lodeinyi (Лодейный) ja Voroni (Вороний). Pojakondan (Пояконда, Mustajoen) lahdella sijaitsee Veliki (Великий, Suursaari). Tšupan lahden edustalla sijaitsevat Sidorov (Сидоров, Siitarinsaari), Kiškin (Кишкин), Keret (Кереть) ja Pežostrov (Пежостров, Uunisaari eli Palosaari).
Luontoarvoja
Kantalahden nimi esiintyy Kantalahden luonnonpuiston nimessä. Se on kuitenkin Kantalahtea laajempi käsite sisältäen myös Kuolan niemimaalla ja Barentsinmeressä olevia kohteita.
Politiikka
pienois|[[Euroopan parlamentti|Euroopan parlamentin istuntosali.]] Politiikka (kreikk. Πολιτικά, politiká, ’kaupunkien asiat’) on toimintaa, jolla pyritään vaikuttamaan valtiollisiin, valtioiden välisiin tai yhteiskunnallisiin asioihin, tai toimintaa, jolla hoidetaan niitä. Politiikaksi kutsutaan usein poliittisten puolueiden toimintaa.
Politiikan alaan sisällytetään oikeusvaltiossa lähinnä lainsäädännön muuttamiseen ja julkisen hallinnon ohjaamiseen tähtäävä toiminta. Poliittisen vastakohtana on perinteisesti nähty yksityinen, eli toiminta jonka ei katsota liittyvän muihin yksilöihin.
Määritelmiä ja piirteitä
Politiikkaa on vaikea määritellä, ja sille onkin annettu monta erilaista ja hyväksyttyä määritelmää. Politiikaksi on kutsuttu muun muassa vallankäyttöä, hallinnon tiedettä, yhteisten päätösten tekemistä, niukkojen voimavarojen jakamista, ja petoksen ja manipuloinnin harjoittamista.
Kaikkein laajimmin käsitettynä politiikalla tarkoitetaan toimintaa, jonka kautta ihmiset tekevät, ylläpitävät ja muuttelevat yleisiä sääntöjä, joita he noudattavat.
Politiikkaan liittyvät oleellisesti konflikti ja yhteistyö. Koska ihmisillä on erilaisia ja vastakkaisia mielipiteitä, tarpeita, haluja ja etuja, heidän välilleen syntyy erimielisyyttä yhteisistä säännöistä. Toisaalta ihmiset tietävät, että yhteisiin sääntöihin vaikuttaminen tai niiden noudattamisen varmistaminen edellyttävät yhteistyötä ihmisten välillä. Tästä syystä politiikan ytimeksi on usein määritelty konfliktien ratkaiseminen, jossa kilpailevat näkökannat tai edut sovitellaan yhteen. Koska kaikkia konflikteja ei pystytä ratkaisemaan, politiikka tarkoittaa tässä määritelmässä vain ratkaisujen etsimistä, ei niiden saavuttamista.
Politiikan määrittelyssä voidaan havaita kaksi laajaa lähestymistapaa. Ensimmäisessä lähestymistavassa politiikka yhdistetään areenaan tai sijaintiin, ja toiminta on poliittista, jos se tapahtuu siellä. Tällöin politiikka nähdään hallitsemisena tai julkisten asioiden hoitona. Toisessa lähestymistavassa politiikka nähdään tapahtumasarjana tai koneistona, jolloin toiminta on poliittista, jos siinä esiintyvät tietyt tuntomerkit. Tällaisia tuntomerkkejä ovat kompromissit ja konsensus sekä valta ja resurssien jakaminen. Näin ajatellen politiikkaa voi esiintyä kaikenlaisissa sosiaalisissa yhteyksissä.
Politiikka voidaan käsittää neljällä erilaisella tavalla:
Poliittiset ideologiat
Poliittinen aate eli ideologia on yhtenäinen kokoelma käsityksiä, jotka muodostavat järjestelmällisen poliittisen toiminnan perustan. Ideologiaan kuuluu tietty maailmankuva, malli toivottavasta tulevaisuudesta, sekä suunnitelma siitä, millä tavalla poliittinen muutos tulisi tehdä.
On esitetty vastakkaisia käsityksiä siitä, voiko politiikkaa olla ilman ideologiaa. Yhden käsityksen mukaan poliittiset ideologiat ovat välttämättömiä, koska ne antavat poliitikoille aatteellisen kehyksen maailman ymmärtämiseksi ja yhtä näkökulmaa korostavan näkemyksen, sekä äänestäjille tulevaisuudenkuvan. Vaikka jotkin vanhat ideologiat siirtyisivätkin syrjään, niiden tilalle tulee uusia ideologioita, jotka vastaavat muuttuviin olosuhteisiin. Jotkut puolestaan näkevät ideologiat ”poliittisina uskontoina”, jotka vaativat kannattajiltaan uskoa ja sitoutumista ja estävät ajattelun tietyn maailmankuvan ulkopuolella. Kommunismin romahtamisen 1990-luvun taitteessa ja markkinakapitalismin yleisen käyttöönoton on väitetty johtaneen ideologisen politiikan vaihtumiseksi teknokraattiseen politiikkaan. Poliittiset puolueet eivät enää pyri muotoilemaan äänestäjien vaatimuksia olemassa olevaan ideologiseen visioonsa, vaan ne toimivat kuin tuotteita kuluttajille tarjoavat liikeyritykset ja ottavat ideologiansa vain kevyesti.
pienois|Fiskaalikonservatiivien mielenosoitus [[Washington (DC)|Washingtonissa Yhdysvalloissa 2009.]] Poliittisia aatteita ovat esimerkiksi:
Poliittiset rakenteet
Poliittisia päätöksentekojärjestelmiä esiintyy erilaisia. Edustuksellisessa demokratiassa kaikki äänioikeusikärajan saavuttaneet osallistuvat päätöksentekoon valitsemiensa edustajien ja heille vastuunalaisten hallituselinten kautta. Perustuslaillinen tasavalta on tavallaan kansanvallan rajoitetumpi muoto. Yksinvallassa eli diktatuurissa tai yleisesti ottaen johtajavaltaisissa eli autoritaristisissa valtiomuodoissa yksi henkilö tai ryhmä päättää kaikkien asioista. Oligarkia on harvainvaltaa ja aristokratia ylhäisön tai jonkin muun parhaimmiston valtaa. Mikäli poliittista valtaa rajoitetaan vähimpään mahdolliseen ja yritetään jättää asiat yksittäisten ihmisten päätettäviksi, kyseessä on libertarismi, tai valtion kokonaan poistuessa anarkia.
Politiikan aloja, joita usein erotetaan toisistaan, ovat esimerkiksi seuraavat:
Politiikan tutkimus
Politiikkaa ja poliittista päätöksentekoa tutkiva yhteiskuntatiede on nimeltään joko politologia, politiikan tutkimus tai valtio-oppi. Viimeksi mainittu tulee saksan kielen termistä Staatslehre. Anglosaksisissa maissa käytetään useimmiten termiä political science, joskin myös termi politics on käytössä. Politiikan teoriaa, poliittisia aatteita ja poliittista filosofiaa tutkitaan sekä politiikan tutkimuksen että monissa yliopistoissa myös (käytännöllisen) filosofian piirissä. Tavallaan jopa kaikki yhteiskuntatieteet tutkivat usein politiikan piiriin kuuluvia asioita.
Pansio-Jyrkkälä
Pansio-Jyrkkälä on suuralue Turun länsiosassa. Alueeseen kuuluvat Pahaniemen, Artukaisten, Pansion ja Pernon kaupunginosat. Pahaniemen osa-alueita ovat Härkämäen ja Jyrkkälän lähiöt. Pansiossa sijaitsee sataman toiminta, ja muutenkin koko suuralueella on paljon teollisuutta. Suuralueen asukasluku oli 9 318 vuonna 2014. Aikaisemmin tällä suunnalla Turkua oli olemassa Naantalintien suuralue, jonka nimi tuli alueen poikki kulkevasta Naantalin pikatiestä. Vuoden 2005 alusta lähtien Ruissalo siirrettiin kuulumaan Keskustan suuralueeseen ja Pitkämäen kaupunginosaan kuulunut Muhkurin alue Länsikeskuksen suuralueeseen. Samalla suuralue sai nykyisin käytössä olevan nimen Pansio-Jyrkkälä.
Amado Mio
20 suosikkia – Amado Mio on Dannyn kokoelmalevy vuodelta 2002. Levy on Dannyltä kolmas ja viimeinen osa 20 suosikkia -kokoelmalevysarjassa.
Danny Fields
pienoiskuva|upright|Danny Fields (2017)
Danny Fields (s. 1941) on yhdysvaltalainen toimittaja ja kirjailija. Hän oli yksi vaikuttavimmista hahmoista New Yorkin underground- ja punkpiireissä 1960-luvulta aina 1980-luvulle saakka.
Ura
Fieldsin työskennellessä musiikkilehden toimittajana hän alkoi käydä tunnetussa taiteilijabaarissa nimeltä Max's Kansas City. Paikan kautta hän kehitti yhteytensä Andy Warholin Factoryn sosiaalisiin ympyröihin. Toisinaan Fields jakoi asuntonsa Factoryn näyttelijän Edie Sedgwickin kanssa, ja lisäksi hän huolehti Warholin sponsoroimasta Velvet Undergroundista tämän varhaisina vuosina. Fields oli yksi musiikkibisneksen ensimmäisistä julkihomoista.
Fields isännöi radio-ohjelmaa newjerseyläisellä kanavalla WFMU, ja työskenteli samanaikaisesti Elektra Recordsilla tiedottajana. Elektra, joka tunnettiin pääasiassa folkmusiikin yhtiönä, saavutti valtavaa menestystä levymarkkinoilla Fieldsin kiinnittämällä rockyhtyeellä The Doors. Lisäksi yhtiö palkkasi Fieldsin bändin tiedottajaksi välittämättä siitä, että tämä ja yhtyeen keulakuva Jim Morrison inhosivat toisiaan. Tämä on käynyt ilmi lukuisten haastattelujen perusteella.
Syyskuussa 1968 Fields matkusti Detroitiin ja Ann Arboriin kahden WFMU:n tiskijukan suosituksesta. Hän näki yhtyeet MC5 ja The Stooges, ja kehotti sitten Elektraa ottamaan nämä listoilleen. Molemmat yhtyeet vaikuttivat merkittävästi Yhdysvaltojen ja Ison-Britannian punk-kulttuurin kehitykseen.
Vuonna 1975 Fields näki Ramonesin legendaarisella CBGB's-klubilla, ja auttoi yhtyettä pääsemään Sire Recordsin talliin. Vuonna 1976 Fieldsin toimiessa bändin managerina Linda Steinin kanssa, hän vei yhtyeen Englantiin. Ramones teki siellä uskomattoman vaikutuksen inspiroiden nuorta kehittyvää punkliikettä ja perusteilla olevia yhtyeitä, kuten esimerkiksi Sex Pistolsia ja The Clashia. Ramonesin levyt Ramones, Leave Home ja Rocket to Russia äänitettiin Fieldsin johdolla.
Fieldsin hylättyä musiikkibisneksen hän osallistui Warholin näyttelijä Cyrinda Foxen elämäkerran Dream On kirjoittamiseen. Sittemmin hän kirjoitti myös teoksen Linda McCartney: A Potrait, jonka CBS muutti minisarjaksi.
Myöhemmin Fields on kuitenkin manageroinut muitakin esiintyjiä, kuten The Modern Loversia ja Steve Forbertia. Fieldsin löytö on myös amerikkalaisräppäri Paleface, jonka managerina hän toimi ja jota hän auttoi solmimaan levytyssopimuksen.
Yksityiselämä
Nykyään Fields asuu New Yorkissa. Legs McNeilin ja Gillian McCainin vuonna 1996 julkaisema punkin esihistoria Please Kill Me on omistettu hänelle. Perusteina olivat Fieldsin "loistava musiikkimaku" ja "hersyvä huumorintaju", ja lisäksi häntä kuvailtiin "teräväksi kuin partaveitsi" ja "ikuisesti porukan cooleimmaksi tyypiksi."
Vuonna 1980 julkaistun Ramonesin End of the Century -albumin kappale "Danny Says" viittaa Danny Fieldsiin.
A1-talli Pakistan
A1-talli Pakistan on pakistanilainen talli, joka kilpaili A1 Grand Prix -sarjassa kausilla 2005–2006–2007–2008.